2 God dialog vil få frem nødvendig informasjon, slik at feil og misforståelser kan unngås. Er du informert er det lettere å medvirke i beslutninger om behandling. Tenk gjennom og skriv gjerne ned det som er viktig for deg å få svar på før du går til legen. Ta med en pårørende eller venn hvis du har behov for det. Spør til du forstår! Finnes det andre undersøkelser for symptomene jeg har? Vil jeg kunne få reaksjoner/bivirkninger? Hva skjer etterpå og når kan jeg forvente å få svar? Dette er nytt for meg. Kan du gjenta det? Takk for informasjonen. Det er fortsatt noe som bekymrer meg, kan jeg si noe om det nå?? Du bruker noen uttrykk som jeg ikke kjenner. Kan du forklare det med andre ord? Undersøkelser Helsepersonell skal informere om fordeler og ulemper ved ulike typer undersøkelser. Du har rett til å vite hvorfor det tas prøver og hva resultatet kan bety for videre behandling. Er du informert er det lettere å medvirke til beslutninger om behandlingen. Sett deg inn i og følg informasjonen du får på forhånd. Pass på at navn og fødselsdato blir sjekket ved undersøkelser og når det tas prøver. Be om å bli involvert i hva som planlegges videre.